stanford-oval/wikipedia huggingface dataset:
Albert Johansson
Muuta

Johanssonin isoveljet Gabriel ja Oliver pelaavat myös jääkiekkoa. Heistä Gabriel pelaa hyökkääjänä Ruotsin kolmanneksi korkeimmalla sarjatasolla Hockeyettan-joukkue Kallinge-Ronneby IF:ssä ja Oliver hyökkääjänä Ruotsin neljänneksi korkeimmalla sarjatasolla HockeyTvåan-joukkue Arvika HC:ssä. Veljesten isä Roger Johansson pelasi omalla urallaan puolustajana yhteensä 166 NHL-ottelua Calgary Flamesissa ja Chicago Blackhawksissa sekä oli voittamassa olympiakultaa Lillehammerissa 1994.
Märtha Louise

| Märtha Louise |
| --- | --- |
 Märtha Louise vuonna 2013
Syntynyt:  22. syyskuuta 1971 (ikä 53) Oslo, Norja
Puoliso:  Ari Behn (vih. 2002; ero 2017)
Lapset:   Maud Behn  Leah Behn  Emma Behn 
Suku:  Glücksburg
Isä:  Harald V
Äiti:  Kuningatar Sonja
Uskonto:  Norjan kirkko
Prinsessa Märtha Louise (s. 22. syyskuuta 1971) on Norjan kuninkaan Harald V:n ja kuningatar Sonjan esikoistytär. Prinsessa Märtha Louisella on nuorempi veli, kruununprinssi Haakon.
Prinsessa Märtha Louise oli kruununperimysjärjestyksessä neljäntenä veljensä ja tämän lasten jälkeen. Märtha Louisen ja Haakonin syntyessä Norjassa oli voimassa perustuslaki, jonka mukaan nainen voi periä kruunun ainoastaan miespuolisten perillisten puuttuessa. Tästä syystä Haakon jälkikasvuineen on etusijalla kruununperimysjärjestyksessä Märtha Louiseen nähden. Sittemmin perustuslakia on muutettu, ja kruununperimysjärjestys määräytyy nykyään lasten syntymäjärjestyksen mukaan. Päätös kuitenkin koskee vasta seuraavaa sukupolvea. Marraskuussa 2022 Märtha Louise ilmoitti jättävänsä kuningashuoneen tehtävät. Hän kuitenkin säilyttää prinsessan arvonimensä. Hän ei tule enää työskentelemään myöskään yhdistysten ja tapahtumien kuninkaallisena suojelijana.
Avioliitto ja lapset

Prinsessa Märtha Louise avioitui kirjailija Ari Behnin kanssa 24. toukokuuta 2002. Pariskunnalla on kolme tytärtä: Maud Angelica (s. 29. huhtikuuta 2003), Leah Isadora (s. 8. huhtikuuta 2005) ja Emma Tallulah (s. 29. syyskuuta 2008).  Pariskunta erosi vuonna 2016. Behn kuoli tehtyään itsemurhan vuonna 2019.
Avioliitto ja lapset > Shamaanipuoliso ja vaikutus tehtäviin

Prinsessa Märtha Louise on seurustellut vuodesta 2018 lähtien yhdysvaltalaisen mm. rituaalitoimista tunnetun šamaanin Durek Verrettin (s. 1974) kanssa. Hovista eroamisen syynä prinsessa pitää suhdetta.
Ura hovin ulkopuolella > Kirjailijana

Märtha Louise on kirjoittanut lastenkirjan Hvorfor de kongelige ikke har krone på hodet (suom. Miksi kuninkaallisilla ei aina ole kruunua, 2007). Lisäksi hän on julkaissut Elisabeth Nordengin kanssa kirjat The Spiritual Password: Enter Your New World of Bliss (2012), Learn to Unlock Your Spiritual Power (2014) & Født sensitiv (suom. Herkäksi syntynyt, 2018). Hän on myös esiintynyt tunnettujen norjalaisten kuorojen kanssa.
Ura hovin ulkopuolella > Enkelikoulun perustaminen

Märtha Louise on opiskellut fysioterapiaa, Rosen-terapiaa ja holistista lääketiedettä. Hän väittää olevansa selvänäkijä ja pystyvänsä kommunikoimaan eläinten ja enkelien kanssa. Hän perusti ystävänsä Elisabeth Samnøyn (nyk. Nordeng) kanssa enkelikoulun, muun muassa vaihtoehtoista lääketiedettä opettavan Astarte Educationin. Koulu aloitti toimintansa elokuun puolivälissä 2007. Syyskuussa 2014 koulun uudeksi nimeksi tuli Soulspring.
2018 Märtha Louise ja hänen ystävänsä Elisabeth Nordeng joutuivat sulkemaan enkelikouluksi kutsutun Soulspring-keskuksen.
Ura hovin ulkopuolella > Hevosurheilijana

Märtha Louise on osallistunut 8 esteratsastuskilpailuun Drammenissa ja Oslossa, Norjassa sijoittuen parhaimmillaan kaksi kertaa kolmanneksi. Lisäksi hän omistaa 2008 syntyneen Lynncot Fancy Pants -nimisen esteratsuponiruunan. 8. syyskuuta 2018 hän osallistui 1. kertaa ravilähtöön Oslon raviradalla, Bjerkessä. Hänen sijoituksensa oli 7. sijoittuen näin viimeiseksi hyväksytysti maaliintulleena (yksi hänen edellään maaliin tullut hevonen hylättiin pitkästä laukasta). Lähtö oli mailin ryhmäajo lämminverisille. Ravilähdön ajaminen oli osa hänen hevosurheiluaiheisen Hest 360 -Youtube-kanavansa toimintaa.
Ura hovin ulkopuolella > Vaatevalmistajana

Märtha Louise perusti vuonna 2019 kahden suunnittelijan kanssa vaatebrändi Héstin.
Kunnianosoituksia

Pyhän Olavin ritarikunta
Suomen Valkoisen Ruusun ritarikunta (Suomi)
Elefanttiritarikunta (Tanska)
Henrik Purjehtijan ritarikunta (Portugali, 2004)
Jordanian tähden ritarikunta (Jordania)
Alankomaiden kruunun ritarikunta (Alankomaat)
Aadolf Nassaulaisen ritarikunta (Luxemburg)
Pohjantähti-ritarikunta (Ruotsi)
Islannin Haukan ritarikunta (Islanti, 1993)
Siviilimeriitin ritarikunta (Espanja, 2006)
Lähde:
Galleria

Prinsessa Märtha Louisen monogrammi.
Aiheesta muualla

Kuvia tai muita tiedostoja aiheesta Märtha Louise Wikimedia Commonsissa
Prinsessa Märtha Louise Norjan kuningashuoneen virallisilla sivuilla (englanniksi, norjaksi, pohjoissaameksi)
Prinsessa Märtha Louise kansainvälisen ratsastajaliitto FEI:n tietokannassa (englanniksi)
Prinsessa Märtha Louise Norjan raviurheilujärjestö Det Norske Travselskapin tietokannassa (norjaksi)
Prinsessa Märtha Louise kirjakustantamo Otavan tietokannassa (suomeksi)
Egyptin 14. dynastia

Egyptin 14. dynastia oli muinaisen Egyptin keskivaltakunnan dynastia, jonka hallitsijoiden pääkaupunki oli Niilin läntisen suistoalueen Ksois. Tämän dynastian faaraot tunnetaan vain nimeltä, ja osalla heistä on seemiläiset nimet. He ovat ilmeisesti maksaneet veroa 15. ja 16. dynastian hyksokuninkaille, joiden pääkaupunki oli Niilin itäisen suistoalueen Avaris.
Tämän dynastian jälkipuoliskon faaraoiden hallintokaudet jäivät hyvin lyhyiksi, mikä voi viitata siihen, että toistuvat nälänhädät ja kulkutaudit vaivasivat alueen väestöä.
Barbara Hulanicki

Barbara Hulanicki vuonna 2018.
Barbara Hulanicki (s. 1936) on brittiläinen muotisuunnittelija ja vaatekauppias, joka on luonut Biba-vaatekauppaketjun.
Hulanicki syntyi Palestiinassa puolalaiseen perheeseen. Vuonna 1948 hänen isänsä salamurhattiin ja perhe pakeni Britannian Brightoniin. Brightonista tuli tärkeä osa Hulanickin menestystarinaa, sillä hän opiskeli siellä taidealaa ja avasi sinne vuonna 1973 kuusikerroksisen Biba-tavaratalon miehensä Stephen Fitz-Simonin kanssa. Ensimmäinen Biba-myymälä avattiin kuitenkin jo vuonna 1964 Kensingtoniin. Hulanickin vaatteet vetoavat ostajiin romantiikalla, sisustusaiheilla ja edullisilla hinnoilla.
Vuonna 2012 hänelle myönnettiin Brittiläisen imperiumin ritarikunnan upseerin arvonimi (OBE) palveluksistaan muotialalla.
Barbara Hambly

Barbara Hambly (s. 1951 San Diego, Kalifornia) on yhdysvaltalainen kirjailija. Hambly kasvoi Montclairissa eteläisessä Kaliforniassa. Hän opiskeli historiaa Riversiden yliopistossa Kaliforniassa valmistuen 1975. Hän toimi käsikirjoittajana kirjoittaen muun muassa yhden He-Manin jakson. Del Rey -kustantamo julkaisi hänen ensimmäisen kirjansa 1982.
Vuosina 1994–1996 Barbara Hambly toimi Science Fiction Writers of America -yhdistyksen puheenjohtajana. Hän on voittanut Locus-palkinnon vuonna 1989 teoksesta Those Who Hunt The Night ja ollut useasti ehdokkaana Nebula-palkinnon saajaksi sekä useiden conien kunniavieraana.
Suomennetut teokset

Jedien lapset (suom. Ilkka Äärelä, WSOY 2000) (Children of the Jedi, 1995)
Hämärän planeetta (suom. Ilkka Äärelä, WSOY 2001) (Planet of Twilight, 1997)
Aiheesta muualla

The Barbara Hambly Page (Arkistoitu – Internet Archive). (englanniksi)
Barbara Goodson

| Barbara Goodson> Henkilötiedot |
| --- | --- |
Koko nimi:  Barbara Dale Goodson
Syntynyt: 16. elokuuta 1949 (ikä 75)  Brooklyn, New York
Ammatti:  Ääninäyttelijä
Puoliso:  Bruce Gustafson (1984–)
Näyttelijä
Taiteilijanimet:  Betty Gustafson Barbara Larsen
Aktiivisena:  1980–
Merkittävät roolit:  Rita Repulsa (Mighty Morphin Power Rangers) Mitsune Konno (Love Hina) Laharl (Disgaea -pelisarja)
Aiheesta muualla
web.archive.org/web/20200125124346/www.barbaragoodson.com
IMDb 
Barbara Dale Goodson Gustafson (s. 16. elokuuta 1949 Brooklyn, New York) on yhdysvaltalainen ääninäyttelijä, joka tunnetaan lukuisista dubbauksistaan animen parissa, sekä useiden Power Rangers -aiheisten sarjojen äänirooleista. Hän oli muun muassa ensimmäisen sarjan Mighty Morphin Power Rangersin pääpahiksen Rita Repulsan äänenä.
Ura

Goodson on tehnyt äänirooleja 1980-luvulta lähtien televisioon ja on tehnyt eniten äänirooleja Power Rangers aiheisiin näytelmäsarjoihin. Hän on muun muassa äänittänyt Rita Repulsaa, prinssi Sprocketia ja Orbusta Power Rangers Zeossa, sekä Mandilokia Power Rangers: Wild Forcessa. Goodson on tehnyt alkuperäisiä äänirooleja myös animaatioihin Fragglit, Hämähäkkimies, Queer Duck: The Movie ja Avatar.
Animen parissa Goodson on ollut mukana dubbaamassa englanniksi sarjoja kuten Kikin lähettipalvelu, Twilight of the Dark Master, Tekkaman Blade, Final Fantasy: Legend of the Crystals, Cowboy Bebop, Akira, Love Hina ja Ergo Proxy. Hän on tehnyt urallaan jo yli 150 dubbausroolia animeen. Hänen ääntään on kuultu myös tietokone- ja videopeleissä, kuten Disgaea -pelisarjassa, Grim Fandangossa ja World of Warcraft: The Burning Crusadessa.
Aiheesta muualla

Barbara Goodson CrystalAcidsissa (englanniksi)
Uotila (sukunimi)

Uotila on suomalainen sukunimi, joka on muun muassa seuraavilla henkilöillä:
Anna-Leena Uotila (1999–2019), lapsinäyttelijä
Antti Uotila (1811–1886), maanviljelijä ja valtiopäivämies
Anuliisa Uotila (s. 1950), taitoluistelija ja valmentaja
Aukusti Uotila (1858–1886), taidemaalari, Antti Uotilan poika
E. I. Uotila (1907–1988), näytelmäkirjailija
Eero-Pekka Uotila, asianajaja, Suomen Asianajajaliiton puheenjohtaja
Erkki Uotila (1904–1975), teatteriohjaaja, näyttelijä ja käsikirjoittaja
Gunnar Uotila (1913–1997), kuvanveistäjä
Ilkka Uotila (1937–2002), musiikkitoimittaja
Jaakko Uotila (1927–1992), oikeustieteen professori, Tampereen yliopiston rehtori 1969–1974
Jaakko Uotila (s. 1949), proviisori, Alkon toimitusjohtaja 2001–2013
Jani Uotila (s. 1974), urheilutoimittaja ja selostaja
Janos Uotila (s. 1976), golfaaja
Juha Uotila (s. 1985), jääkiekkoilija
Jukkis Uotila (s. 1960), jazzmuusikko ja säveltäjä
Kari Uotila
Kari Uotila (s. 1955), kansanedustaja
Kari Uotila, arkeologi
Leena Uotila (s. 1947), näyttelijä
Oskar Uotila (1853–1903), runoilija ja yliopiston lehtori, Antti Uotilan poika
Osmo Uotila (1922–2008), urheilija
Paavo Uotila (1881–1964), arkkitehti
Pasi Uotila (s. 1977), keilaaja
Paul Uotila, Paul Elias, laulaja ja lauluntekijä
Pellervo Uotila (1912–1990), järjestövaikuttaja, maanviljelysneuvos
Pentti Uotila (s. 1945), jääkiekkoilija
Pertti Uotila (1880–1943), toimittaja, runoilija, kansatieteilijä ja upseeri
Pertti Uotila (s. 1943), kasvitieteilijä
Raimo Yli-Uotila, poliitikko (Kokoomus) ja Seinäjoen kaupunginjohtaja 1992–1999
Sami Uotila
Sami Uotila (s. 1971), näyttelijä
Sami Uotila (s. 1976), alppihiihtäjä
Simo Uotila (1755–1842), maanviljelijä ja valtiopäivämies
Toivo Emil Uotila (1897–1947), kielitieteilijä
Unto Uotila (1910–1977), lääkäri
Venni Uotila, näyttelijä
Viola Uotila (s. 1997), laulaja ja kantelensoittaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Beverungen

| Beverungen |
| --- | --- |

 vaakuna
 Beverungen
 Koordinaatit: 51°40′N, 9°22′E 
Valtio:  Saksa
Osavaltio:  Nordrhein-Westfalen
Hallintopiiri:  Detmold
Piirikunta:  Höxter
Hallinto:  
 – Pormestari:  Hubertus Grimm
Pinta-ala:  
 – Kokonaispinta-ala:  98,09 km²
Korkeus:  100 m
Väkiluku (31.12.2022):  13 238
 – Väestötiheys:  135 as./km²
 
 www.beverungen.de  
Infobox OKVirheellinen NIMI-arvo: 
Beverungen on kaupunki Saksassa Nordrhein-Westfalenin osavaltiossa Höxterin piirikunnassa. Vuoden 2022 lopussa kaupungissa oli 13 238 asukasta.
Historia

Nimi ”Beverungun” on mainittu ensi kertaa jo 800-luvun puolivälissä. Beverungenin linna rakennettiin noin vuonna 1330. Kaupunkioikeudet Beverungenille myönnettiin 1417. Kolmikymmenvuotisen sodan aikana kaupunki tuhoutui lähes kokonaan, mutta se toipui sodan seurauksista. Toisessa maailmansodassa Beverungen välttyi pommituksilta. Nykyinen Beverungenin kaupunki syntyi 1. tammikuuta 1970, kun Beverungen ja 11 muuta kuntaa yhdistyivät.
Ystävyyskaupungit

Mers-les-Bains, Ranska (vuodesta 1964)
Saint-Quentin-la-Motte-Croix-au-Bailly, Ranska (vuodesta 1970)
Ault, Ranska (vuodesta 1966)
Saint-Valery-sur-Somme, Ranska (vuodesta 1970)
Woignarue, Ranska (vuodesta 1965)
Lähde:
Aiheesta muualla

Kuvia tai muita tiedostoja aiheesta Beverungen Wikimedia Commonsissa
Kaupungin verkkosivut (saksaksi)
Beverungenin linna
Merz

Merz on sukunimi, joka on muun muassa seuraavilla henkilöillä:
Friedrich Merz (s. 1955), saksalainen kristillisdemokraattinen poliitikko
Hans-Rudolf Merz (s. 1942), sveitsiläinen poliitikko
Mario Merz (1925−2003), italialainen kuvataiteilija
Marisa Merz (1926−2019), italialainen taiteilija ja kuvanveistäjä
Matthias Merz (s. 1984), sveitsiläinen suunnistaja
Rudi Merz (s. 1948), suomalainen puuseppä ja sisustussuunnittelija
Sue Merz (s. 1972), yhdysvaltalainen jääkiekkoilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Regionalliga

| Regionalliga |
| --- | --- |

Laji:  jalkapallo
Maa(t):  Saksa
Perustettu:  1963 1994 (uudelleen)
Sarjataso:  4 (2008–) 3 (1994–2008) 2 (1963–1974)
Ylempi taso:  3. Liga
Alempi taso:  Oberliga
Regionalliga (saks. Fußball-Regionalliga) on Saksan jalkapalloilun neljänneksi korkein sarjataso. Liigan järjestää Saksan jalkapalloliitto. Se koostuu viidestä alueellisesta sarjasta (pohjoinen, läntinen ja eteläinen), joissa kussakin pelaa eri määrä joukkueita.
Kunkin alueellisen sarjan voittajat nousevat kauden päätteeksi 3. Ligaan. Pohjoisen sarjan neljä ja eteläisen ja lännen sarjan kolme viimeistä putoavat sarjaporrasta alemmas Oberligaan. Aina kauteen 2007–2008 saakka Regionalliga oli Saksan kolmanneksi korkein taso, kunnes kaudeksi 2008–2009 perustettiin uusi koko liittovaltion laajuinen 3. Liga.
Joukkueiden ottelukokoonpanoissa täytyy olla kuusi alle 24-vuotiasta Saksan kansalaista, joista kaksi alle 21-vuotiaita. EU:n ulkopuolisia pelaajia saa olla enintään kolme.
Historia

Ennen Bundesliigan perustamista vuonna 1963 Saksassa pelattiin vain alueellisia sarjoja, joiden voittajat ratkaisivat Saksan mestaruuden erillisessä lopputurnauksessa. Bundesliigan perustamisesta lähtien vuoteen 1974, jolloin perustettiin 2. Bundesliiga, oli alueellisia sarjoja viisi:
Pohjoinen (Ala-Saksi, Schleswig-Holstein, Bremen, Hampuri)
Läntinen (Nordrhein-Westfalen)
Berliini (Länsi-Berliini)
Lounainen (Rheinland-Pfalz ja Saarland)
Eteläinen (Baijeri, Hessen ja Baden-Württemberg)
Kunkin sarjan kaksi parasta joukkuetta pelasi keskenään pudotuspelisarjan kahdesta nousupaikasta pääsarjaan. Kun 2. Bundesliiga perustettiin vuonna 1974, se koostui pohjois- ja eteläsarjasta, eikä Regionalliigaa pelattu kahteenkymmeneen vuoteen.
Vuonna 1994 Regionalliga aloitti uudelleen toimintansa Saksan kolmanneksi korkeimpana sarjatasona. Tuolloin pelattiin neljää alueellista sarjaa:
Eteläinen (Baijeri, Hessen ja Baden-Württemberg)
Läntinen/lounainen (Rheinland-Pfalz, Saar ja Nordrhein-Westfalen)
Pohjoinen (Ala-Saksi, Schleswig-Holstein, Bremen ja Hampuri)
Koillinen (Brandenburg, Berliini, Mecklenburg-Etu-Pommeri, Saksi-Anhalt, Thüringen ja Saksi)
Eteläisen ja läntisen/lounaisen sarjojen mestarit nousivat suoraan kakkosbundesliigaan, samoin toinen sarjakakkonen. Pohjoisen ja koillisen aluesarjojen mestarit pelasivat jatkonousukarsinnan kolmannesta nousijan paikasta. 1998 sääntöä muutettiin siten, että pohjoisen ja koillisen mestarien nousukarsinnan hävinnyt joukkue pääsi vielä pelaamaan karsinnan läntisen/lounaisen ja eteläisen sarjojen kakkosta vastaan.
Vuonna 2000 aluesarjojen määrä supistettiin kahteen: pohjoiseen ja eteläiseen, eikä jakoa ollut tarkkaan määritelty osavaltioitten kesken. Molempien sarjojen kaksi parasta nousi kakkosbundesliigaan. Vuonna 2008 perustettiin 3. liiga kolmmanneksi korkeimmaksi sarjatasoksi, jossa jatkoi molemmista aluesarjoista kahdeksan joukkuetta. Regionaligasta tuli neljäs sarjataso ja uusi läntinen aluesarja perustettiin.
Joukkueet kaudella 2021–2022 > Regionalliga Nordost

VSG Altglienicke
VfB Auerbach
SV Babelsberg 03
Berliner AK 07
BFC Dynamo
SV Tasmania Berlin
Tennis Borussia Berlin
Hertha BSC II
Chemnitzer FC
FC Energie Cottbus
FC Eilenburg
FSV Union Fürstenwalde
VfB Germania Halberstadt
FC Carl Zeiss Jena
BSG Chemie Leipzig
1. FC Lokomotive Leipzig
SV Lichtenberg 47
FSV 63 Luckenwalde
ZFC Meuselwitz
Optik Rathenow
Joukkueet kaudella 2021–2022 > Regionalliga Nord > Pohjoinen

Altona 93
SV Drochtersen/Assel
SC Weiche Flensburg 08
Hamburger SV II
Heider SV
Holstein Kiel II
1. FC Phönix Lübeck
VfB Lübeck
Eintracht Norderstedt
FC Teutonia Ottensen
FC St. Pauli II
Joukkueet kaudella 2021–2022 > Regionalliga Nord > Eteläinen

SV Werder Bremen II
Atlas Delmenhorst
Hannover 96 II
Hannoverscher SC
VfV 06 Hildesheim
SSV Jeddeloh
Lüneburger SK Hansa
FC Oberneuland
VfB Oldenburg
BSV Schwarz-Weiß Rehden
Joukkueet kaudella 2021–2022 > Regionalliga West

Alemannia Aachen
Rot Weiss Ahlen
Bonner SC
Rot-Weiss Essen
TuS Haltern
VfB Homberg
1. FC Köln II
Fortuna Köln
SV Lippstadt
Sportfreunde Lotte
Borussia Mönchengladbach II
Preußen Münster
Rot-Weiß Oberhausen
SV Rödinghausen
Schalke 04 II
SV Straelen
KFC Uerdingen 05
FC Wegberg-Beeck
SC Wiedenbrück
Wuppertaler SV
Joukkueet kaudella 2021–2022 > Regionalliga Südwest

VfR Aalen
Bahlinger SC
TSG Balingen
SV Elversberg
FSV Frankfurt
FC Gießen
Sonnenhof Großaspach
TSV Steinbach Haiger
1899 Hoffenheim II
FC 08 Homburg
Hessen Kassel
Rot-Weiß Koblenz
Mainz 05 II
Schott Mainz
Kickers Offenbach
FK Pirmasens
VfB Stuttgart II
SSV Ulm
Astoria Walldorf
Joukkueet kaudella 2021–2022 > Regionalliga Bayern

Viktoria Aschaffenburg
TSV Aubstadt
FC Augsburg II
SpVgg Bayreuth
TSV Buchbach
Wacker Burghausen
VfB Eichstätt
SC Eltersdorf
Greuther Fürth II
SV Heimstetten
FV Illertissen
FC Memmingen
Bayern München II
1. FC Nürnberg II
FC Pipinsried
TSV Rain am Lech
1860 Rosenheim
SV Schalding-Heining
1. FC Schweinfurt
SpVgg Unterhaching
Aiheesta muualla

Liiga Saksan jalkapalloliiton sivuilla
Uutisia ja tilastoja (Weltfussball)
Bob Barr

Bob Barr
Robert Laurence "Bob" Barr, Jr. (s. 5. marraskuuta 1948) on yhdysvaltalainen poliitikko, entinen liittovaltion syyttäjä sekä edustajainhuoneen aiempi jäsen. Hän edusti Georgian osavaltiota kongressissa republikaanina vuodesta 1995 vuoteen 2003. Barr oli USA:n libertaaripuolueen ehdokas vuoden 2008 presidentinvaaleissa. Barr saavutti valtakunnallista julkisuutta yhtenä silloisen presidentti Bill Clintonin julkisen kuulemisen pääjärjestäjistä niin sanotussa Lewinsky-jupakassa. Barr liittyi Libertarian Party -puolueeseen 2006 ja palveli sen kansallisessa komiteassa.
Barr esitteli vuonna 1996, kun Havaiji oli sallimassa homoavioliittoja, "Defense of Marriage Act" -lakiesityksen, joka määritteli avioliiton miehen ja naisen väliseksi ja  kielsi osavaltioita nimittämästä muuta avioliitoksi. Vuonna 2009 Barr kirjoitti katuvansa lakia ja esitti sen kumoamista, koska se rikkoa osavaltioiden päätösvaltaa, eli federalismia.
Aiheesta muualla

BobBarr2008.com -vaalisivusto (Arkistoitu – Internet Archive) (englanniksi)
Mississippi (osavaltio)

Mississippi on Yhdysvaltain eteläosissa sijaitseva osavaltio, joka on saanut nimensä Mississippijoen mukaan. Mississippi liitettiin Yhdysvaltoihin 20. osavaltiona 1817, mutta se erosi vuonna 1861 Yhdysvaltain sisällissodan aikaan. Osavaltio liitettiin uudelleen Yhdysvaltoihin 1870.
Maantiede

Mississippin naapuriosavaltioita ovat Louisiana etelässä ja lännessä, Arkansas lännessä, Tennessee pohjoisessa ja Alabama idässä. Rajana lännessä toimii Mississippijoki. Suuria jokia Mississippin lisäksi ovat Big Black River, Pearl River, Yazoo River, Pascagoula River, ja Tombigbee River. Suuria järviä ovat Ross Barnet Reservoir, Arkabutla Lake, Sardis Lake ja Grenada lake.
Mississippin korkein kohta on Woodall Mountain, joka on 246 metriä merenpinnasta. Matalin kohta on Meksikonlahden rannikko.
Mississippin ilmasto on suotuisa maanviljelykselle. Kasvukausi on pitkä, rannikolla se jatkuu käytännössä ympäri vuoden. Sadetta saadaan runsaasti ja äärilämpötilat ovat harvinaisia. Lumisateet ovat harvinaisia, mutta niitä esiintyy silloin tällöin.
Vuoden kuumimmat kuukaudet ovat heinäkuu ja elokuu, jolloin keskimääräinen ylin lämpötila Jacksonissa on 33,1 astetta. Keskimääräinen alin on koko vuoden nollan yläpuolella, kylmimmillään tammikuussa 2,7 astetta.
Historia > Varhaishistoria

1000-luvun alkupuolella Mississippiä asuttivat alkuperäiskansojen heimot, joiden kulttuuria kutsutaan nykyään mississippiläiseksi kulttuuriksi. Ensimmäiset alueella käyneet eurooppalaiset olivat espanjalaisia tutkimusmatkailijoita 1540-luvulla, mutta vasta vuonna 1699 ranskalaiset uudisraivaajat jäivät asuttamaan seutua pysyvästi. Alue oli 1700-luvun alussa sekä espanjalaisten, ranskalaisten että brittien hallussa kunnes liittyi Yhdysvaltoihin vuonna 1798 Mississippin territoriona.
Historia > 1800-luku

Mississippistä tuli 20. Yhdysvaltojen osavaltio 10. joulukuuta 1817. Tätä ennen Mississippin osavaltion käsittävä alue kuului Mississippin territorioon, joka lakkautettiin samalla, kun Mississippistä tuli osavaltio.
1850-luvulla Yhdysvaltain etelävaltiot tuottivat 60 % maailman puuvillasta, ja myös Mississippissä puuvillaplantaasien omistajat rikastuivat nopeasti. Puuvillan viljelyyn tarvittiin kuitenkin orjatyövoimaa ja varallisuuserot olivat suuret, mikä näkyi myös osavaltion politiikassa. Mississippi erosi sisällissodassa Yhdysvalloista toisena osavaltiona 9. tammikuuta 1861, mutta pohjoisvaltioiden joukot voittivat sodan ja osavaltio liitettiin takaisin 23. helmikuuta 1870.
Historia > 1900-luvun alusta nykypäivään

Mississippi oli Louisianan ja Texasin ohella rotuerottelun johtavia valtioita, ja tummaihoisia syrjivien lakien lisääntymisen vuoksi yli 400 000 mustaa muutti osavaltiosta pois 1940-luvulla. Osavaltio sai 1960-luvulla taantumuksellisen maineen monien poliitikkojen vastustettua tummaihoisten yhtäläisiä oikeuksia valkoisten kanssa, ja Ku Klux Klanin mustia vastaan harjoittama väkivalta oli omiaan lisäämään tätä. Mississippi kumosi kieltolain 1966 viimeisenä osavaltiona, ja se oli myös viimeinen osavaltio, jossa orjuus virallisesti kiellettiin lailla, vuonna 1995.
Historia > Politiikka

Mississippiä hallitsee republikaaninen puolue.selvennä
Hallinto

Mississippin lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 52 jäsentä, alahuoneessa eli edustajainkokouksessa on 122 jäsentä. Perustuslain mukaan parlamentin on kokoonnuttava 125 päivän ajan joka neljäs vuosi ja muina vuosina 90 päivän ajan.
Ylintä toimeenpanovaltaa käyttää kuvernööri.
Osavaltio on jaettu 82 piirikuntaan.
Talous

The Bureau of Economic Analysis arvioi, että Mississippin kokonaistuotanto vuonna 2003 oli 72 miljardia USD. Henkilökohtaiset tulot vuonna 2003 olivat 23 466 USD, mikä on vähiten kaikista 51 osavaltiosta (lista sisältää Washington D.C.:n).
Mississippin köyhyys on pitkälti perua Yhdysvaltojen sisällissodasta (1861-1865); ennen sotaa osavaltio oli maan viidenneksi vaurain. Osavaltion tuolloisista 800 000 asukkaasta kuoli sodassa 30 000, maanviljelijät kärsivät kun orjatyövoima kiellettiin ja pohjoisvaltioiden joukot jättivät jälkeensä yleisen hävityksen.
Mississippin maatalouden tärkeimmät tuotteet ovat broilerit, puuvilla, soija, kasvatettu kala ja nautakarja.